ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 20/98 της 6ης Μαρτίου 1998 για τροποποίηση του παραρτήματος XV (κρατικές ενισχύσεις) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως προσαρμόστηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη η «συμφωνία», και ιδίως το άρθρο 98,

Εκτιμώντας:

ότι το παράρτημα XV της συμφωνίας τροποποιήθηκε από την απόφαση αριθ. 85/97 της Μεικτής Επιτροπής του ΕΟΧ (1),

ότι η Επιτροπή εξέδωσε την απόφαση αριθ. 2496/96/ΕΚΑΧ, της 18ης Δεκεμβρίου 1996, με την οποία θεσπίζονται κοινοτικοί κανόνες για τις κρατικές ενισχύσεις στον τομέα της βιομηχανίας χάλυβα (2) με στόχο την αντικατάσταση της απόφασης της Επιτροπής αριθ. 3855/91/ΕΚΑΧ (3) με την οποία καθορίζονται κοινοτικοί κανόνες για τη χορήγηση ενισχύσεων στη βιομηχανία χάλυβα και η οποία έπαυσε να εφαρμόζεται την 31η Δεκεμβρίου 1996 7

ότι η απόφαση της Επιτροπής αριθ. 3855/91/ΕΚΑΧ ενσωματώθηκε στη συμφωνία ΕΟΧ βάσει της απόφασης αριθ. 7/94 της Μεικτής Επιτροπής του ΕΟΧ (4) 7

ότι η απόφαση αριθ. 2496/96/ΕΚΑΧ της 18ης Δεκεμβρίου 1996, πρόκειται να ενσωματωθεί στη συμφωνία,

ΑΠΟΦΑΣΙΖΕΙ:

Άρθρο 1

Το σημείο 1α (απόφαση του Συμβουλίου αριθ. 3855/91/ΕΚΑΧ) του παραρτήματος XV της συμφωνίας αντικαθίσταται από το ακόλουθο:

«1α. 396 S 2496: απόφαση της Επιτροπής αριθ. 2496/96/ΕΚΑΧ, της 18ης Δεκεμβρίου 1996, για τον καθορισμό κοινοτικών κανόνων σχετικά με τις κρατικές ενισχύσεις στη βιομηχανία χάλυβα (ΕΕ L 338 της 28.12.1996, σ. 42).

Οι διατάξεις του κανονισμού τροποποιούνται για την παρούσα συμφωνία κατά τον ακόλουθο τρόπο:

α) ο όρος "Επιτροπή" αντικαθίσταται από "Εποπτεύουσα αρχή όπως αυτή ορίζεται στο άρθρο 62 της συμφωνίας ΕΟΧ" 7

β) ο όρος "συμβιβάσιμες με την κοινή αγορά" αντικαθίσταται από "συμβιβάσιμες με την εφαρμογή της συμφωνίας ΕΟΧ" 7

γ στο άρθρο 2, προστίθεται το ακόλουθο σημείο: "ή, σε περίπτωση κράτους ΕΖΕΣ, το κεφάλαιο 14 των διαδικαστικών και ουσιαστικών κανόνων στον τομέα των κρατικών ενισχύσεων, όπως αυτό εγκρίθηκε από την Εποπτεύουσα Αρχή της ΕΖΕΣ, την 15η Μαΐου 1996 (*) (**)" 7

δ) στο άρθρο 3, προστίθεται το ακόλουθο σημείο "ή, σε περίπτωση κράτους ΕΖΕΣ, το κεφάλαιο 15 των διαδικαστικών και ουσιαστικών κανόνων στον τομέα των κρατικών ενισχύσεων, όπως αυτό εγκρίθηκε από την Εποπτεύουσα Αρχή της ΕΖΕΣ, την 19η Ιανουαρίου 1994 (***), σύμφωνα με τα κριτήρια προς εφαρμογή στον τομέα της βιομηχανίας χάλυβα της ΕΚ και την αντίστοιχη βιομηχανία των κρατών ΕΖΕΣ, τα οποία εκτίθενται στο παράρτημα της παρούσας απόφασης" 7

ε) στο παράρτημα της απόφασης ο όρος "κοινοτικές κατευθυντήριες γραμμές για τις κρατικές ενισχύσεις" αντικαθίσταται από "διαδικαστικοί και ουσιαστικοί κανόνες στον τομέα των κρατικών ενισχύσεων, όπως εγκρίθηκαν από την Εποπτεύουσα Αρχή της ΕΖΕΣ, την 19η Ιανουαρίου 1994" 7

στ) η πρώτη πρόταση του άρθρου 4, παράγραφος 1 τροποποιείται ως εξής: "Οι ενισχύσεις για κάλυψη των ποσών που καταβάλλονται στους εργαζόμενους της βιομηχανίας χάλυβα στην ΕΚ και σε αντίστοιχες βιομηχανίες των κρατών ΕΖΕΣ οι οποίοι απολύονται ή συνταξιοδοτούνται πρόωρα θεωρούνται συμβατές με την κοινή αγορά με την προϋπόθεση ότι:" 7

ζ) στο άρθρο 4, παράγραφος 1, στοιχείο γ) προστίθεται το ακόλουθο σημείο: "ή σε περίπτωση κράτους ΕΖΕΣ, η ενίσχυση για την κάλυψη αποζημιώσεων δεν υπερβαίνει το ποσό το οποίο προβλέπεται σε περίπτωση βιομηχανίας χάλυβα της ΕΚ σε ανάλογη κατάσταση" 7

η) στο άρθρο 6, παράγραφος 1 ο όρος "δυνάμει της συνθήκης ΕΚ" αντικαθίσταται από "δυνάμει της συνθήκης ΕΚ ή της συμφωνίας μεταξύ κρατών ΕΖΕΣ σχετικά με τη σύσταση Εποπτεύουσας Αρχής και Ανωτάτου Δικαστηρίου" 7

θ) στο άρθρο 6, παράγραφοι 4 και 5, ο όρος "άρθρο 88 της συνθήκης ΕΚΑΧ" αντικαθίσταται από "άρθρο 88 της συνθήκης ΕΚΑΧ και σχετικές διαδικασίες που προβλέπονται στη συμφωνία μεταξύ κρατών ΕΖΕΣ όσον αφορά τη σύσταση Εποπτεύουσας Αρχής και Ανωτάτου Δικαστηρίου".

(*) Οι διατάξεις του σημείου 14.5.3, παράγραφοι 3 και 4 των διαδικαστικών και ουσιαστικών κανόνων στον τομέα των κρατικών ενισχύσεων, οι οποίες ισχύουν στην περίπτωση ερευνητικών έργων τα οποία είναι συμβατά με τους στόχους ενός συγκεκριμένου έργου ή προγράμματος που εφαρμόζεται στο πλαίσιο του τρέχοντος κοινοτικού προγράμματος πλαίσιο ΕΤΑ, ισχύουν επίσης και για τα ερευνητικά έργα που εκτελούνται ως σκέλος ερευνητικού έργου ή προγράμματος ΕΚΑΧ στον τομέα του χάλυβα.

(**) ΕΕ L 245 της 26.9.1996, σ. 20.

(***) ΕΕ L 231 της 3.9.1994, σ. 1.»

Άρθρο 2

Τα κείμενα της απόφασης αριθ. 2496/96/ΕΚΑΧ στην ισλανδική και νορβηγική γλώσσα, τα οποία περιλαμβάνονται στο παράρτημα των εκδόσεων της παρούσας απόφασης στις αντίστοιχες γλώσσες, είναι αυθεντικά.

Άρθρο 3

Η απόφαση αρχίζει να ισχύει από τις 7 Μαρτίου 1998, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103, παράγραφος 1 της συμφωνίας.

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 6 Μαρτίου 1998.

Για τη Μεικτή Επιτροπή του ΕΟΧ

Ο Πρόεδρος

F. BARBASO

(1) ΕΕ L 160 της 4.6.1998, σ. 44.

(2) ΕΕ L 338 της 28.12.1996, σ. 42.

(3) ΕΕ L 362 της 31.12.1991, σ. 57.

(4) ΕΕ L 160 της 28.6.1994, σ. 134.